Parokia ya Kishogo
Ukatoliki ulifika Kishogo katika siku za mwanzoni kabisa za uinjilishaji katika Jimbo la Bukoba mwaka 1892. Imani ya Kikatoliki katika parokia ya Kishogo ililetwa na mlei Cyprian Kabyeju, mzawa wa parokia ya Itahwa. Mzee huyo alizaliwa mwaka 1883 katika kijiji cha Kitwe, Parokia ya Itahwa, alibatizwa na Pd. Nogaret tarehe 15 Machi 1913 katika kanisa la Bunena akiwa na umri wa miaka 30 na alifariki tarehe 18 Februari 1930. Huyu ndiye aliyepanda mbegu ya mwanzoni ya imani ambayo baadaye ilimwagiliwa na kupaliliwa na wamisionari na mapadre wazawa walioimarisha imani hiyo mpaka sasa.